Louis Lefèvre-Utile

Louis Lefèvre-Utile a zo ur greantour breizhat ganet e Naoned d'ar 6 a viz Here 1858 ha marvet er memes kêr d'ar 26 a viz Du 1940. Diazezet en deus ar merk gwispid LU.

 Buhez 
Louis Lefèvre-Utile eo mab da Jean-Romain Lefèvre (1819-1883), diazezet gantañ ur bastezerezh straed Boileau e Naoned e 1846, greantour er bastezerezh, ha da Pauline-Isabelle Utile (1830-1922). Diazezer Lefèvre-Denise e Nancy eo e eontr. Studiañ a ra e lise Naoned.

Mont a ra da Vro-Saoz evit studiañ ar gwispid saoz hag ur wech distroet da Naoned e pren stal e dud e 1882. Lakaat a ra sevel ul labouradeg war ribl al Liger, e-tal kastell Duged Breizh hag ar porzh-houarn. Chom a ra hiziv un tour anezhi, an tour LU (al Lieu unique). Krouiñ a ra ar « Petit-Beurre LU ».

Dimeziñ a ra da Vathilde Gaudin, merc'h d'ur marc'hadour gwin, d'an 29 a viz Du 1882. Kevrediñ a ra gant e vreur-kaer Ernest Lefièvre adalek 1887.

Pouezus eo ar vruderezh dezhañ, kenlabourat a ra gant Alfons Mucha, Paul Chabas, Adolphe Piot hag Alexis de Broca peurgetket.

Kuzulier kenwerzh diavaez Frañs eo, kontroler e isrann Bank Frañs, ha melestrour e lise Livet.

 Embannadennoù 
  La Loire. Un programme de destruction et d'infection pour la ville de Nantes, 1923.

 Daveoù 

 Levrlennadur 
  Jean-Loup Avril, 1000 Bretons : dictionnaire biographique, 2002.
  Claude Kahn, Jean Landais, Nantes et les Nantais sous le Second Empire, 1992.

Rummad:Greantourien Naoned
Rummad:Tud a afer Breizh
Rummad:Komandourien al Lejion a enor Bro-C'hall
Rummad:Ganedigezhioù 1858
Rummad:Marvioù 1940